Тэзісы да тэмы:

**Уплыў рускай мовы на граматычны лад беларускай мовы**

 Аўтары : Здановіч Ксенія Іванаўна, вучаніца 9 “А” класа,

Касцючэнка Аляксандра Сяргееўна, вучаніца 9 “А” класа.

 Кіраўнік Гайко Таццяна Уладзіміраўна.

 Аб’ём вучнёўскага даследавання складае 24 старонкі машынапіснага тэксту (разам з дадаткамі). У дадатках змяшчаюцца анкета, інтэрв’ю , фотаздымкі, буклет - памятка “Гаварыце па-беларуску правільна”. У рабоце было выкарыстана 7 вучэбных крыніц.

 Праблема захавання нацыянальнай мовы як тытульнай мовы нацыі з’яўляецца надзвычай актуальнай для нашага грамадства. У бытавых і паўсядзённых зносінах большая частка гарадскога насельніцтва карыстаецца рускай мовай. Сваю родную мову вучням можна пачуць толькі на ўроках беларускай мовы. Але ступень валодання ёй школьнікамі выклікае шмат пытанняў.

Таму праблема ўплыву рускай мовы на беларускую з’яўляецца надзвычай цікавай і актуальнай. І хоць гэта ўздзеянне адчуваецца на ўсіх узроўнях мовы, у даследчай рабоце разглядаецца адзін з іх – граматыка.

 Мэтаработы – даследаваць уплыў рускай мовы на граматычны лад беларускай мовы.

З пастаўленай мэты вынікаюць наступныя задачы:

* сістэматызаваць асаблівасці граматычнага ладу беларускай мовы;
* выявіць прычыны парушэнняў граматычных нормаў беларускай мовы;
* выпрацаваць шляхі і меры па ліквідацыі парушэнняў граматычных нормаў у маўленні вучняў.

Пры даследчай дзейнасці выкарыстоўваліся наступныя метады**:**

* супастаўленне і параўнанне граматычных асаблівасцей рускай і беларускай моў;
* анкеціраванне вучняў 9 “А” і 11 “А” класаў, , педагогаў і бацькоў з мэтай выяўлення ступенню валодання граматычнымі нормамі беларускай мовы;
* аналіз пісьмовых творчых работ вучняў названых вышэй класаў з мэтай выяўлення граматычных памылак, якія ўзніклі пад уплывам рускай мовы;
* інтэрв’ю з педагогам Азеевай Жаннай Вячаславаўнай, рускай па нацыянальнасці, якая адзначыла памылкі ў рускай мове, звязаныя з ўплывам беларускай, што назіраюцца ў маўленні вучняў .
* быў праведены таксама эксперымент. У 9 “А” класе на стэндзе быў размешчаны буклет – памятка “Гаварыце па – беларуску правільна”, які даў станоўчыя рэзультаты. У выніку паўторнага анкеціравання было выяўлена, што колькасць граматычных памылак знізілася на 68%.

 Праведзенае даследаванне пацвердзіла гіпотэзу: руская мова ўплывае на граматычны лад беларускай і прыводзіць да шматлікіх граматычных памылак у маўленні вучняў.

У выніку даследавання стала відавочна, што асноўнымі прычынымі парушэння граматычных нормаў з’яўляюцца:

1) уплыў рускай мовы;

 2) няведанне вучнямі граматычных асаблівасцей беларускай мовы;

3) абмежаванае ўжыванне беларускай мовы ў паўсядзённым жыцці;

4) адсутнасць сістэмнага падыходу да вывучэння граматычных нормаў на ўроках беларускай мовы.

Праведзенае даследаванне дапамагло зразумець , што родная мова не толькі захоўвае для чалавека і аддае яму неацэнныя духоўныя багацці – яна і сама патрабуе аховы , адданасці ёй. І таму захаванне граматычных і іншых асаблівасцей беларускай мовы – гэта захаванне нашай нацыянальнай мовы, а значыць, і захаванне беларусаў як нацыі.

Як захаваць мову? У школьнай дзейнасці можна прапанаваць наступныя шляхі:

 па-першае, папулярызаваць беларускую мову праз удзел вучняў у Тыднях беларускай мовы, конкурсах, творчых праектах, алімпіядах, пазакласнай рабоце;

па-другое, наладзіць сістэматычны выпуск буклета –памяткі “Гаварыце па-беларуску правільна,” дзе павінны быць адлюстраваны граматычныя, лексічныя, акцэнталагічныя і іншыя асаблівасці беларускай мовы.

Водгук кіраўніка

 на даследчую работу вучняў 9 “А” класа Здановіч Ксеніі, Касцючэнкі Аляксандры.

 Тэма: Уплыў рускай мовы на граматычны лад беларускай мовы

 Заяўленая тэма работы адпавядае яе зместу.

Аўтары змаглі абаснаваць актуальнасць выбранай тэмы.

Мэта і задачы пастаўлены правільна.

 Метады, якія выкарыстоўваліся для дасягнення пастаўленай мэты і задач, аказаліся прадуктыўнымі.

 Атрыманыя вывады адпавядаюць задачам, пастаўленым у рабоце.

 Дадзеную даследчую работу можна прымяніць на ўроках беларускай мовы пры вывучэнні граматычных нормаў беларускай мовы, у рабоце алімпіядных школ.

 Якасць афармлення работы адпавядае правілам і стандартам, якія існуюць.